România rămâne în continuare una 
dintre cele mai corupte ţări din UE. 
Mai rău decât noi stau doar Bulgaria 
și Ungaria 

România rămâne în continuare în rândul ţărilor din Uniunea 
Europeană, cu cele mai slabe performanţe, în ceea ce priveşte 
combaterea corupţiei în sectorul public. 


Asta reiese din raportul cu privire la Indicele de Percepţie a 
Corupţiei 2023, realizat de Transparency Internaţional. 


România are 46 de puncte din 100, iar mai rău decât noi stau 
doar Bulgaria, cu 45 de puncte şi Ungaria cu 42. 


Potrivit organizaţiei acest punctaj reflectă deficienţe 
semnificative în privinţa statului de drept. 


Media în Uniunea Europeană este de 64 de puncte. Cel mai 
mic nivel al corupţiei se înregistrează în Danemarca, Finlanda, 


şi Suedia. 


Indicele de Percepţie a Corupţiei reflectă modul în care experţi 
independenţi şi din mediul de afaceri, percep corupţia 
existentă în sectorul public din 180 de state. 


Topul este întocmit prin acordarea de puncte, de la zero la 


100, în care zero înseamnă „foarte corupt”, iar 100- „deloc 
corupt'. 

